wickkiey/tamil-wikipedia-markdown huggingface dataset:
# நந்திதா ஷா


**நந்திதா ஷா** (Nandita Shah) (பிறப்பு 1959) ஒரு இந்திய ஓமியோபதி மருத்துவரும் எழுத்தாளரும் ஆவார். இவர் 1981ஆம் ஆண்டில் மருத்துவராகப் பயிற்சி செய்யத் தொடங்கினார். 2005ஆம் ஆண்டில் "உடல் நலம் மற்றும் விலங்குகளுடனும் இயற்கையுடனும் மீண்டும் இணைவதற்கான சரணாலயம்" என்ற அரசு சார்பற்ற அமைப்பை நிறுவினார். இவருக்கு 2016இல் நாரி சக்தி விருது வழங்கப்பட்டது .  

## ஆரம்ப கால வாழ்க்கை
நந்திதா ஷா 1959 பிப்ரவரி 15 அன்று மும்பையில் பிறந்தார். மும்பையிலுள்ள சி. எம். பி ஓமியோபதி மருத்துவக் கல்லூரியில் சேர்ந்து ஓமியோபதியில் நிபுணத்துவம் பெற்ற மருத்துவராக, 1981 முதல் பயிற்சி பெற்று வருகிறார். இவர் 1985 முதல் நனிசைவ உணவு முறையை கடைபிடிப்பவராக இருக்கிறார். நியூயார்க்கில் வாட்கின்ஸ் கிளெனில் உள்ள ஒரு விலங்குப் பண்ணை சரணாலயத்தில் பணிபுரிந்த பின்னர் ஒரு பயிற்சியாளராக 1999இல் புதுச்சேரியின் ஆரோவில்லுக்கு வந்தார்.  

## தொழில்
இவர், 2005ஆம் ஆண்டில் ஆரோக்கியமான உணவை ஊக்குவிப்பதற்காக "உடல் நலம் மற்றும் விலங்குகளுடனும் இயற்கையுடனும் மீண்டும் இணைவதற்கான சரணாலயம்" என்ற அரசு சாரா அமைப்பை நிறுவினார். 2020இல் இந்தியாவில் ஏற்பட்ட கொரானா வைரசுத் தொற்றுநோய்களின் போது, இவர் இணையத்தில் இலவசமாக சமையல் பட்டறைகளை வழங்கினார்  

## விருது
இந்தியக் குடியரசுத் தலைவர் பிரணப் முகர்ஜி தனது குடியரசுத் தலைவர் இல்லத்தில் வழங்கிய 2016இல் நாரி சக்தி விருது பெற்ற தமிழ்நாட்டைச் சேர்ந்த நான்கு பெண்களில் இவரும் ஒருவர். 21 நாட்களில் நீரிழிவு நோயை மாற்றியமைத்தல் என்ற புத்தகத்தையும் எழுதியுள்ளார். 2020ஆம் ஆண்டு நிலவரப்படி, இவர் ஆரோவில்லில் வசித்து வந்தார்.
# காலநிலையும் மேம்பாடும்


***காலநிலையும் மேம்பாடும் *** (*Climate and Development*) என்பது காலநிலை மாற்றம், காலநிலை மாறுபாடு மற்றும் காலநிலை கொள்கை மற்றும் வளர்ச்சி தேவைகள், தாக்கங்கள், முன்னுரிமைகள் ஆகியவற்றில் எழும் சிக்கல்களை உள்ளடக்கிய சக மதிப்பாய்வு செய்யப்பட்ட இடைநிலை அறிவியல் ஆய்விதழாகும். இது 2009இல் நிறுவப்பட்டது. இந்த ஆய்விதழ் டெய்லர் மற்றும் பிரான்சிஸ் குழுமத்தினால் வெளியிடப்படுகிறது. இதன் தலைமை பதிப்பாசிரியர்கள் ஈ.லிசா எஃப். ஸ்கிப்பர் (சுற்றுச்சூழல் மாற்ற நிறுவனம்) மற்றும் ஜொனாதன் என்சர் (ஸ்டாக்ஹோம் சுற்றுச்சூழல் நிறுவனம்) (அக்டோபர் 2018 முதல்). நிலைய தலைமை தொகுப்பாசிரியர் ரிச்சர்ட் ஜே.டி. க்ளீன் (ஸ்டாக்ஹோம் சுற்றுச்சூழல் நிறுவனம்) ஆவார்.  

## சுருக்கம் மற்றும் அட்டவணைப்படுத்தல்
இதழில் வெளியிடப்படும் ஆய்வுக் கட்டுரைகளின் ஆய்வுச்சுருக்கங்கள் கீழ்க்கண்ட ஆய்வுச்சுருக்க தொகுப்பில் அட்டவணைப்படுத்தப்படுகிறது:  

- CAB சுருக்கம்
- தற்போதைய பொருளடக்கம்/சமூக மற்றும் நடத்தை அறிவியல்
- EBSCO தரவுத்தளங்கள்
- ஜியோபாஸ்
- ஸ்கோபஸ்
- சமூக அறிவியல் மேற்கோள் அட்டவணை

*ஆய்விதழ் மேற்கோள் அறிக்கைகளின்படி*, இந்த பத்திரிகையின் 2019ஆம் ஆண்டின் தாக்கக் காரணி 2.311ஐக் கொண்டுள்ளது.
# அபிநய்


**அபிநய்** (*Abhinay Kinger*, 20 சூன் 1981 – 10 நவம்பர் 2025) என்பவர் ஓர் இந்திய திரைப்பட நடிகர் ஆவார். மலையாளம் மற்றும் தமிழ்த் திரைப்படங்களில் நடித்தவர். இவர் கஸ்தூரி ராஜா இயக்கிய 2002 ஆம் ஆண்டு வெளியான *துள்ளுவதோ இளமை* திரைப்படத்தின் மூலமாக அறிமுகமானார். ஓரியோ பிஸ்கட் விளம்பரத்தில் இவர் தோன்றினார்.  

## தொழில்
கஸ்தூரி ராஜாவின் *துள்ளுவதோ இளமை* (2002) திரைப்படத்தில் தனுஷ் மற்றும் செரின் ஆகியோருடன் அபினய் அறிமுகமானார். இப்படத்தின் வெற்றிக்குப் பிறகு தொடர்ந்து படங்களில் நடித்தார். குறிப்பாக *ஜங்ஷன்* (2002), *சிங்காரச் சென்னை* (2004), *பொன் மேகலை* (2005) ஆகிய படங்களில் கதாநாயகனாக நடித்தார்.  

2000-களின் பிற்பகுதியில், இவர் துணை வேடங்களில் நடிக்கத் துவங்கினார். குறிப்பாக *சொல்ல சொல்ல இனிக்கும்* (2009), *பாலைவனச் சோலை* (2009) உள்ளிட்ட படங்களில் குறிப்பிடத்தக்க கதைப்பாத்திரங்களில் நடித்தார்.  

*இவர் துப்பக்கி* (2012) படத்தில் வித்யூத் ஜம்வால்வுக்கு பின்னணி குரல் வழங்கி பின்னணி குரல் கலைஞராகவும் படங்களில் பணியாற்றியுள்ளார்.  

## இறப்பு
சில ஆண்டுகளாகக் கல்லீரல் தொற்றால் அவதிப்பட்டு வந்த அபிநய், கடுமையான உடல்நலப் பிரச்சினைகளை எதிர்கொண்டு சிகிச்சை பெற்று வந்தார். 2025 ஆம் ஆண்டு நவம்பர் 10 அன்று சென்னையில் காலமானார்.  

## திரைப்படத் துறை பங்களிப்புகள்

### படங்கள்
| 2002 | *துள்ளுவதோ இளமை* | விஷ்ணு | தமிழ் |  |
| --- | --- | --- | --- | --- |
| *ஜங்ஷன்* | கண்ணன் | தமிழ் |  |  |
| *கெயேதம் தூரத்* | மலையாளம் |  |  |  |
| 2003 | *சக்சஸ்* | தமிழ் |  |  |
| *சித்ரகூடம்* | மலையாளம் |  |  |  |
| 2004 | *சிங்கார சென்னை* | சூர்யா | தமிழ் |  |
| 2005 | *தாஸ்* | குணா | தமிழ் |  |
| *பொன் மேகலை* | மலர்வண்ணன் | தமிழ் |  |  |
| 2007 | *வைரஸ்* | மலையாளம் |  |  |
| 2008 | *தொடக்கம்* | சிண்டோ | தமிழ் |  |
| 2009 | *சொல்ல சொல்ல இனிக்கும்* | குரு | தமிழ் |  |
| *பாலைவனச் சோலை* | யுவன் | தமிழ் |  |  |
| *ஆறுமுகம்* | ஆறுமுகம் | தமிழ் |  |  |
| *கார்த்திக் அனிதா* | கௌரி சங்கர் | தமிழ் | விருந்தினர் தோற்றம் |  |
| 2010 | *கதை* | ஆனந்த் | தமிழ் |  |
| 2012 | *ஆரோகனம்* | கார்த்திக் | தமிழ் |  |
| 2013 | *என்றென்றும் புன்னகை* | கார்த்திக் | தமிழ் |  |
| 2014 | *வல்லவனுக்கு புல்லும் ஆயுதம்* | தொழிலதிபர் | தமிழ் | } |

### பின்னணிக் குரல் கலைஞராக
- வித்யூத் ஜம்வால் ( *துப்பாக்கி*, *அஞ்சான்* )

### விளம்பரங்கள்
- ஓரியோ பிஸ்கட்
- 3 ரோசஸ் தேநீர்
# நடப்பு பொருளடக்கம்

**நடப்பு பொருளடக்கம்** (*Current Contents*) என்பது கிளாரிவேட் அனலிட்டிக்ஸ் நிறுவனத்திடமுள்ள விரைவாக அறிவியல் ஆய்வுச்சுருக்க சேவை வழங்கும் தரவுத்தளமாகும். இது முன்னர் தாம்சன் ராய்ட்டர்ஸின் அறிவியல் தகவல் நிறுவனத்திடம் இருந்தது. இது இணையவழியிலும் அச்சு வடிவிலும் பிரிவுகளின் கீழ் வெளியிடப்படுகிறது.  

## வரலாறு
*நடப்பு பொருளடக்கம்* முதன்முதலில் காகித வடிவத்தில் வெளியிடப்பட்டது. உயிரியல் மற்றும் மருத்துவத்திற்கு மட்டுமே அர்ப்பணிக்கப்பட்ட பதிப்பாக இது வெளிவந்தது. பிற பொருள் பதிப்புகள் பின்னர் சேர்க்கப்பட்டன. ஆரம்பத்தில், பல நூறு முக்கிய சக மதிப்பாய்வு செய்யப்பட்ட ஆய்விதழ்களிலிருந்து தலைப்புப் பக்கங்களின் மறு உருவாக்கத்தைக் கொண்டிருந்தது. இந்த வெளியீடானது வாரந்தோறும் வெளியிடப்பட்டது. ஆய்விதழ்கள் வெளிவந்த சிறு காலத்திற்குள்ளாக ஆய்விதழ்களின் வெளியீடுகளின் தலைப்புப் பக்கங்களைக் கொண்ட சேவையாக வழங்கப்பட்டது. இதில் ஆசிரியர் குறியீட்டு சுட்டெண் மற்றும் முக்கிய தேடு வார்த்தை பொருள் குறியீடு இருந்தது. ஆய்வுக் கட்டுரையில் ஆய்வாளர்களின் முகவரிகள் வழங்கப்பட்டன. எனவே சக ஆய்வாளர்கள் ஆய்வுக் கட்டுரைகளின் நகல் தேவை எனில் மறுபதிப்பு கோரிக்கைகளை அனுப்ப முடியும்.  

## நிலை
இன்னும் அச்சில் நடப்பு பொருளடக்கம் வெளியிடப்படுகிறது. இது கிளாரிவேட் அனலிட்டிக்ஸ் அறிவியல் தகவல் நிறுவனம் (ஐ.எஸ்.ஐ) அறிவு வலை வலைத்தளங்களில் தினசரி புதுப்பிப்புகளுடன் சேர்க்கப்பட்ட தரவுத்தளங்களில் ஒன்றாகக் கிடைக்கிறது. மேலும் பிற தரவுத்தள திரட்டிகள் மூலமாகவும் கிடைக்கிறது.  

### பதிப்புகள்
*நடப்பு பொருளடக்கம்* தற்பொழுது பிற பதிப்புகளிலும் கிடைக்கின்றன. அவை பின்வருமாறு.  

- *நடப்பு பொருளடக்கம் விவசாய, உயிரியல் மற்றும் சுற்றுச்சூழல் அறிவியல்*
- *நடப்பு பொருளடக்கம் கலை மற்றும் மனிதநேயம்*
- *நடப்பு பொருளடக்கம் மருத்துவ பயிற்சி*
- *நடப்பு பொருளடக்கம் பொறியியல், தொழில்நுட்பம் மற்றும் பயன்பாட்டு அறிவியல்*
- *நடப்பு பொருளடக்கம் வாழ்க்கை அறிவியல்*
- *நடப்பு பொருளடக்கம் இயற்பியல் வேதியியல் மற்றும் பூமி அறிவியல்*
- *நடப்பு பொருளடக்கம் சமூக மற்றும் நடத்தை அறிவியல்*

## தற்போதைய பொருளடக்கம் தொகுப்புகள்
*நடப்பு பொருளடக்கம் தொகுப்புகள்* இரண்டு வெவ்வேறு பதிப்புகளாக வழங்கப்படுகின்றன. இவை *மின்னணுவியல் மற்றும் தொலைத்தொடர்பு சேகரிப்பு* மற்றும் *வணிக சேகரிப்பு* ஆகும். இந்த தொகுப்பு, அறிவார்ந்த ஆய்விதழ் குறியீடுகள், வர்த்தக வெளியீடுகள், அத்துடன் வணிக மற்றும் தொழில் தொடர்பான வெளியீடுகளை உள்ளடக்கியது.  

வணிக நிர்வாகம் மற்றும் மேலாண்மை கோட்பாடு மற்றும் நடைமுறைக்குத் தொடர்புடைய 240 பத்திரிகைகள் மற்றும் வர்த்தக வெளியீடுகள் பற்றிய *வணிக சேகரிப்பு குறியீடுகள்* உள்ளடக்கியது*.* இதன் செயல் எல்லை பாதுகாப்பு, வணிகம், பொருளாதாரம், பணியாளர் உறவுகள், மனித வளங்கள், மேலாண்மை, அமைப்பு, சந்தைப்படுத்தல் மற்றும் வணிகத் தொடர்பு ஆகியவற்றின் பொதுவான பிரிவுகளை உள்ளடக்கியது.  

*மின்னணுவியல் மற்றும் தொலைத்தொடர்பு சேகரிப்பு* குறியீடுகள் 210 பத்திரிகைகள் மற்றும் வர்த்தக வெளியீடுகள் பற்றிய ஆராய்ச்சி மற்றும் மேம்பட்ட தொழில்நுட்பத்துடன் தொடர்புடையவை. இதன் செயல் எல்லையில் மின்னணுவியல், மின்னியல், ஒளியியல், லேசர் ஆய்வு, லேசர் தொழில்நுட்பம், செமிகண்டக்டர்ஸ், திட நிலை பொருள் தொழில்நுட்பம், மற்றும் தொலைத்தொடர்பு தொழினுட்பம் ஆகியவற்றின் பொதுவான பகுதிகள் உள்ளன.
# நேச்சர் இம்யூனாலஜி


***நேச்சர் இம்யூனாலஜி*** (இயற்கை நோயெதிர்ப்பியல்) (*Nature Immunology*) என்பது நோயெதிர்ப்புத் தன்மை ஆய்வுகளை உள்ளடக்கிய மாதாந்திர சக மதிப்பாய்வு செய்யப்பட்ட அறிவியல் ஆய்விதழ் ஆகும். இது *நேச்சர்* குடும்ப பத்திரிகைகளின் விரிவாக்கமாக 2000ஆம் ஆண்டில் நிறுவப்பட்டது.  

*ஆய்விதழ் மேற்கோள் அறிக்கையின்படி*, 2019ஆம் ஆண்டு தாக்கக் காரணி 20.479 ஆகும்.
# குருணால் பாண்டியா



**குருணால் இமான்சு பாண்டியா** (Krunal Himanshu Pandya பிறப்பு: மார்ச் 24, 1991) ஒரு சர்வதேச இந்தியத் துடுப்பாட்ட அணி வீரர் ஆவார் . இவர் ஒரு பன்முக வீரர் ஆவார், இவர் இடது கை மட்டையாளர் மற்றும் இடது-கை வழமைச் சுழல் பந்து வீச்சாளர். இவர் உள்ளூர்ப் போட்டிகளில் வடோதரா துடுப்பாட்ட அணிக்காகவும் மும்பை இந்தியன்ஸ் அணிக்காக ஐபிஎல் போட்டிகளிலும் விளையாடி வருகிறார். . நவம்பர் 2018 இல் இந்திய துடுப்பாட்ட அணிக்காக சர்வதேச அளவில் அறிமுகமானார்.  

## உள்ளூர்ப் போட்டிகள்
அக்டோபர் 6, 2016 இல் வடோதரா துடுப்பாட்ட அணிக்காக முதல் தரத் துடுப்பாட்டப் போட்டிகளில் 2016-2017 ரஞ்சி கோப்பைத் தொடரில் அறிமுகமானார். அதே ஆண்டில் நடந்த விஜய் அசாரே கோப்பைக்கான தொடரில் 8 போட்டிகளில் 366 ஓட்டங்களை 45.75 எனும் மட்டையாட்ட சராசியுடனும் 11 இலக்குகளையும் கைப்பற்றி அதிக இலக்குகள் மற்றும் ஓட்டங்கள் எடுத்த வடோதரா துடுப்பாட்ட அணி வீரர்கள் பட்டியலில் முதலிடம் பிடித்தார்.  

## இந்தியன் பிரீமியர் லீக்
2016 ஐபிஎல் ஏலத்தில் மும்பை இந்தியன்ஸ் பாண்டியாவை 2 கோடிக்கு வாங்கியது. ஏப்ரல் 2016 இல்வான்கடே மைதானத்தில் குஜராத் லயன்சு அணிக்கு எதிராக மும்பை அணி சார்பாக அறிமுகமானார். தினேஷ் கார்த்திக்கை தனது முதல் இலக்காகக் கைப்பற்றினார். 2016 ஐபிஎல் தொடரில் இவரது பங்களிப்பிற்காக கிரிகின்போ மற்றும் கிரிக்பஸ் ஐபிஎல் லெவன் அணியில் இடம் பெற்றார்.  

## சர்வதேச துடுப்பாட்ட வாழ்க்கை
அக்டோபர் 2018 இல், மேற்கிந்திய தீவுகள் மற்றும் ஆஸ்திரேலியாவுக்கு எதிரான சுற்றுப்பயணங்களுக்காக இந்தியாவிற்கான பன்னாட்டு இருபது அணியில் பாண்டியா பெயரிடப்பட்டார். 4 நவம்பர் 2018 அன்று மேற்கிந்தியத் தீவுகளுக்கு எதிரான தனது முதல் போட்டியில் 9 பந்துகளில் ஆட்டமிழக்காமல் 21 ஓட்டங்கள் எடுத்தார்.  

## தனிப்பட்ட வாழ்க்கை
இவர் ஹர்திக் பாண்டியாவின் அண்ணன். 2017 இல் பங்கூரி சர்மா என்பவரை மணந்தார்.
# உயிரிதொழில்நுட்பவியல் ஆய்விதழ்


**உயிரிதொழில்நுட்பவியல் ஆய்விதழ்** (*Biotechnology Journal*) என்பது சக மதிப்பாய்வு செய்யப்படும் அறிவியல் ஆய்விதழ் ஆகும். இதில் உயிரித் தொழில்நுட்பவியலின் அனைத்து அம்சங்களையும் உள்ளடக்கிய ஆய்வுக் கட்டுரைகள் வெளியாகின்றன.  

## ஆய்வுச்சுருக்கமும் அட்டவணைப்படுத்தலும்
ஆய்விதழில் வெளியாகும் ஆய்வுக்கட்டுரைகளின் ஆய்வுச்சுருக்கம் கீழ்க்கண்ட மேற்கோள் தரவுத்தளங்களில் அட்டவணைப்படுத்தப்படுகிறது:  

*ஆய்விதழ் மேற்கோள் அறிக்கைகளின்படி*, இந்த ஆய்விதழின் 2020இன் தாக்கக் காரணி 3.912 ஐக் கொண்டுள்ளது.
# மேக்னா நாயர்


**மேக்னா நாயர்** (*Meghna Nair*, பிறப்பு: மே 29, 1989) என்பவர் ஒரு இந்திய நடிகை ஆவார். இவர் குறிப்பாக தமிழ் மற்றும் மலையாள படங்களில் நடித்துள்ளார்.  

## தொழில்
18 வயதில், மேகா நாயர் முதன்முதலில் *தங்கம்* (2008) படத்தில் சத்யராஜுக்கு ஜோடியாக முன்னணி பாத்திரத்தை ஏற்று நடித்தார். அப்படத்தில் சத்தியராஜின் மனைவியாக நடித்தார். மேலும் அவரது உண்மையான வயதைத் தாண்டி காட்டும் விதமாக அவருக்கு ஒப்பணை செய்யப்பட்டது. பின்னர் இவர் விவேக்குடன் நகைச்சுவைக் காட்சிகளில் *பசுபதி மே / பா. ராசக்காபாளையம்* (2007), பாலியல் தொழிலாளியாக *பூவா தலையா* (2011) உள்ளிட்ட படங்களில் நடித்தார். பின்னர் சிவா *சிறுத்தை* (2011) படத்தில் ஒரு காவல் அதிகாரி பாத்திரத்தை இவருக்கு அளித்தார். அந்த பாத்திரத்தை அளிப்பதற்கு முன்னாதாக. சிவா அவர் நடித்த நெல்லை சந்திப்பு (2012) திரைப்படத்தின் சில விளம்பர ஒளிப்படங்களைக் கண்டு அதில் ஈர்க்கப்பட்டு பின்னர் இவரைத் தேர்ந்தெடுத்தார். மேலும் மேகாவின் உயரமும் இயக்குனரை அப்படத்தில் நடிக்க வைக்க ஒரு காரணியாக இருந்தது. கார்த்தி, தமன்னாவுடன் இணைந்து, *சிறுத்தை* படத்தில் நடித்தது மேகாவின் திரை வாழ்வில் மிக உயர்ந்த படைப்பாக உள்ளது. மேலும் தனக்கு திரைப்பட வாய்ப்புகள் கிடைக்கும் என்ற நம்பிக்கையில் இவர் தனது திரைப் பெயரான மேகா நாயர் என்பதை மேக்னா நாயர் என 2011 சூனில் மாற்றினார். 2000 ஆம் ஆண்டுகளின் பிற்பகுதியிலும், 2010 களின் துவக்க ஆண்டுகளிலும் இவரது பல படங்கள் தயாரிப்புக்ககு மத்தியில் நிறுத்தப்பட்டன. இந்தப் படங்களில் அனிஷின் ஆதிக்கம், ஷாம் ஜோடியாக சஞ்சய் ராமின் சிவமயம் மற்றும் பெண் மையப்படுத்தப்பட்ட திரைப்படமான மன்மத ராஜ்யம் ஆகியவை நடிகைகள் அக்சயா, கீர்த்தி சாவ்லா, சங்கவி, தேஜாஸ்ரீ ஆகியோருடன் இணைந்து நடித்தார்.  

2010 ஆம் ஆண்டில், அவர் மலையாளம் திரைப்படங்களில் தோன்ற ஆரம்பித்தார். சுரேஷ் கோபியுடன் இணைந்து *ரிங்டோன்* (2010) மற்றும் திலீப்புடன் மிஸ்டர் மருமகன் (2012). சூர்யா தொலைக்காட்சியில் ஒளிபரப்பான "கீதாஞ்சலி" என்ற தொலைக்காட்சி தொடரில் தோன்றினார். ஏசியாநெட்டில் பிரபலமான உண்மைநிலை நிகழ்ச்சியாக இருந்த "நெஸ்லே மன்ச் ஸ்டார்ஸ்" நிகழ்ச்சியிலும் பங்கேற்றார்.  

## திரைப்படவியல்
| 2005 | *பரதச்சந்திரன் ஐ.பி.எஸ்* | லேகா | மலையாளம் |
| --- | --- | --- | --- |
| 2005 | *ஹை* | திரிப்தா | மலையாளம் |
| 2005 | *உனக்காக* | திரிப்தா | தமிழ் |
| 2005 | *சரி சாக்கோ கொச்சின் மும்பை* | நந்திதா | மலையாளம் |
| 2006 | *அவுட் ஆப் சிலபஸ்* | பிரியா | மலையாளம் |
| 2007 | *பசுபதி மே / பா. ராசக்காபாளையம்* | சாவித்ரி | தமிழ் |
| 2008 | *தங்கம்* | மீனாட்சி | தமிழ் |
| 2008 | *தொடக்கம்* | நான்சி | தமிழ் |
| 2008 | *தீபாவளி* | சிறிஷா | தெலுங்கு |
| 2010 | *ரிங்டோன்* | மீரா | மலையாளம் |
| 2011 | *சிறுத்தை* | ஜான்சி | தமிழ் |
| 2011 | *பூவா தலையா* | ரேகா | தமிழ் |
| 2011 | *கில்லாடி ராமன்* | மீரா | மலையாளம் |
| 2012 | *மிஸ்டர் மருமகன்* | மின்மினி | மலையாளம் |
| 2012 | *நெல்லை சந்திப்பு* | லலிதா | தமிழ் |
| 2012 | *காதலிச்சு பார்* | தேன்மொழி | தமிழ் |
| 2012 | *ஆதிக்கம்* | தமிழ் |  |
| 2012 | *சிவமயம்* | தமிழ் |  |
| 2012 | *மன்மத ராஜ்யம்* | தமிழ் |  |

### தொலைக்காட்சி

- **நெஸ்லே மன்ச் ஸ்டார்ஸ்** ( ஏஷ்யாநெட் )
- **கௌரி பார்வதியாக கீதாஞ்சலியில்** ( சூர்யா தொலைக்காட்சி )
- **யக்ஷியம் நஜனம்** (தொலைப்படம்)
# அபர்ணா ஜெயின்

**அபர்ணா ஜெயின்** (Aparna Jain) ஒரு எழுத்தாளர் மற்றும் நிர்வாக தலைமைப் பயிற்சியாளர் ஆவார். இவர் *தி சூட் ஃபேமிலி குக்புக்* மற்றும் *ஓன் இட்: லீடர்சிப் லெசன்ஸ் ஃபிரம் விமன் ஹூ டூ. ஆகிய* இரண்டு புத்தகங்களை எழுதியுள்ளார் . இந்த நூலானது ஆண்டின் சிறந்த வணிக நூலிற்கான டாடா லிட் லிவ் விருது பெற்றது.  

பணியிடத்தில் பெண்களுக்கு சம உரிமைகளை வழங்குவதற்காகக் குரல் கொடுத்து வருகிறார். ஜெயின் ஜீப்ரா ஒர்க்ஸ் எனும் சொந்த ஆலோசனை நிறுவனம் ஒன்றை நடத்தி வருகிறார்.  

## ஆரம்பகால வாழ்க்கை மற்றும் கல்வி
ஜெயின் புதுதில்லியில் பிறந்தார். கர்நாடகாவில் பெங்களூரில் வளர்ந்தார். பெங்களூரில் உள்ள சோபியா உயர்நிலைப்பள்ளி , ஆந்திராவின் மதனப்பள்ளி, இரிஷி பள்ளத்தாக்கு பள்ளி உள்ளிட்ட பல்வேறு பள்ளிகளில் பயின்றார். பின்னர் சுவிட்சர்லாந்திற்கு குடிபெயர்ந்தார், அங்கு *அல்பினா ஸ்கூல் ஆஃப் ஹோட்டல் மேனேஜ்மென்ட்டில்* படித்தார்.  

## புத்தகங்கள்
ஜெயினின் முதல் புத்தகம் அவரது குடும்பத்தின் பாரம்பரிய சமையல் குறிப்புகளான *சூட் ஃபேமிலி குக்புக் ஆகும்*. இது 2013 ஆம் ஆண்டில் *ஹார்பர்காலின்ஸ்* பதிப்பகத்தால் வெளியிடப்பட்டது.  

## விருதுகள்
**2015-16**  

- 
- பாலின உணர்திறனுக்கான தெற்காசியா லாட்லி மீடியா விருதுகள் 2015-16
# வாசுபகேன்


**வாசுபகேன் ராம்பிரசாத் பட்** (Vasubahen Ramprasad Bhatt 23 மார்ச் 1924 - 13 டிசம்பர் 2020) இந்திய சிறுகதை மற்றும் புதின எழுத்தாளர் ஆவார். குசராத்தின் பல்வேறு அனைத்திந்திய வானொலி நிலையங்களின் இயக்குநராகவும், குசராத் மாநில சமூக நல வாரியத்தின் தலைவராகவும் இருந்தார்.  

## வாழ்க்கை
வசுபகேன் 1924 மார்ச் 23 அன்று பரோடாவில் (இப்போது வதோதரா) ராம்பிரசாத் பால்கிருஷ்ணா சாஸ்திரி மற்றும் சரஸ்வதிபென் ஆகியோருக்கு மகளாகப் பிறந்தார். இவரது தந்தை பரோடா மாநிலத்தின் சயாஜிராவ் கெய்க்வாட் III இன் அரசியல் செயலாளராக இருந்தார். ஏழு உடன்பிறப்புகளில் ஐந்தாவது மகளாக இருந்தார். இவர் எஸ். என். டி. டி. கல்லூரியில் இளங்கலைப் பட்டம் பெற்றார்.  

இவர் 1949 இல் அனைத்திந்திய வானொலியில் சேர்ந்தார், பின்னர் அகமதாபாத், ராஜ்கோட் மற்றும் வதோதராவில் இயக்குநராகப் பணியாற்றினார் . அந்தப் பணியில் இருந்து 1982 இல் ஓய்வு பெற்றார். அகமதாபாத் சிறார் நல வாரியத்தின் தலைவராகவும், குசராத் மாநில சமூக நல வாரியத்தின் தலைவராகவும் இருந்தார். இவர் குசராத் ஸ்ட்ரீ கெல்வானி மண்டல் மற்றும் குழந்தைகள் அகாதமியின் தலைவராகவும் பணியாற்றினார். இவர் ஒரு நடிகையும் ஆவார்.  

இவர் 2020 டிசம்பர் 13 அன்று அகமதாபாத்தில் இறந்தார்.
# எஸ். அரவிந்த் ரமேஷ்



**ச. அரவிந்த் ரமேஷ்** (*S. Aravind Ramesh*) ஓர் இந்திய அரசியல்வாதியும் மற்றும் தமிழக சட்டமன்ற உறுப்பினரும் ஆவார். 2016 ஆம் ஆண்டு தமிழக சட்டசபைக்கான தேர்தலில் சோழிங்கநல்லூர் தொகுதியில் இருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் சோளிங்கநல்லூர் தொகுதியில் இருந்து திமுக சார்பில் சட்டமன்ற உறுப்பினரானார்.  

## தேர்தல் செயல்பாடு
### 2016

### 2021
# மும்தாஜ் எம். காசி


**மும்தாஜ்** எனவும் மக்சூத் அகமது காசி எனவும் மேலும் **மும்தாஜ் எம் காசி** (**Mumtaz M. Kazi)** எனவும் பிரபலமாக அழைக்கப்படும் இவர், ஒரு இந்திய தொடர்வண்டி பொறியியலாளர் ஆவார். இவர் டீசல் இயந்திர தொடர் வண்டியை ஓட்டிய முதல் இந்தியப் பெண் என்றும் கருதப்படுகிறார் உண்மையில், இவர் ஆசியாவின் முதல் பெண் லோகோமோட்டிவ் ஓட்டுநராவார். அப்போதைய இந்தியக் குடியரசுத் தலைவர் பிரணப் முகர்ஜி 2017 மார்ச் மாதம் அனைத்துலக பெண்கள் நாள் அன்று இவருக்கு மதிப்புமிக்க நாரி சக்தி விருது வழங்கினார்.  

## ஆரம்ப கால வாழ்க்கை
மகாராட்டிரா மாநிலத்தின் வணிக தலைநகரான மும்பையில் மரபுவழி முஸ்லிம் குடும்பத்தில் பிறந்து வளர்ந்தார். இவர் 1989 இல் சாண்டாகுரூசில் உள்ள சேத் ஆனந்திலால் ரோடர் உயர்நிலைப் பள்ளியில் பட்டம் பெற்றார். இவரது தந்தை அல்லராகு இஸ்மாயில் கத்வாலா இந்திய இரயில்வே பணியாளராக பணியாற்றினார். மும்தாஜ் தனது தந்தையின் அடிச்சுவடுகளைப் பின்பற்றி முழுநேர தொடர் வண்டி ஓட்டுநராக தனது வாழ்க்கையைத் தொடர்ந்தார். இருப்பினும் ஆரம்பத்தில் இரயில்வே துறையில் சேர இவரது தந்தை இவரை அனுமதிக்கவில்லை. மருத்துவ ஆய்வக தொழில்நுட்பத்தை பயில இவரிடம் சொன்னார். ஆனால் பின்னர் இவர் தனது தந்தையை சமாதானப்படுத்தினார்.  

## தொழில்
1989இல் பட்டம் பெற்ற பிறகு, அதே ஆண்டில் இவர் என்ஜின் ஓட்டுநர் பணிக்கு விண்ணப்பித்தார். 1991ஆம் ஆண்டில் தனது 20வது வயதில் தொடர் வண்டியை ஓட்டத் தொடங்கினார். இந்த சாதனைக்காக 1995ஆம் ஆண்டில் லிம்கா சாதனைகள் புத்தகத்தால் முதல் ஆசிய பெண் லோகோமோட்டிவ் ஓட்டுநராக அங்கீகரிக்கப்பட்டார்.  

இந்தியாவின் முதல் மற்றும் மிகவும் நெரிசலான இரயில் பாதையான சத்ரபதி சிவாஜி மகாராஜ் சந்திப்பு - தானே பிரிவு வழியாக உள்ளூர் இரயில்களை இவர் இயக்குகிறார்.  

பெண்களின் சாதனைகளை அங்கீகரித்து ஆண்டுதோறும் இந்தியாவில் வழங்கப்படும் நாரி சக்தி விருதைப் பெற்றார். இவர் 2015ஆம் ஆண்டில் இந்திய இரயில்வேயில் இருந்து இரயில்வே பொது மேலாளர் விருதையும் பெற்றார்.  

## சொந்த வாழ்க்கை
இவர் மின்சார பொறியியலாளர் மக்சூத் காசி என்பவரை மணந்தார்.
# எல்லையடி (துடுப்பாட்டம்)


துடுப்பாட்டத்தில், **எல்லையடி** (boundary) என்பது ஓர் ஆடுகளத்தின் சுற்றளவுக்கு அல்லது அதற்கு அப்பால் பந்து தாண்டிச் செல்லும் போது வழங்கப்படும் ஓட்டத்தினைக் குறிக்கும் சொல் ஆகும்.  

## புலத்தின் விளிம்பு
எல்லையடி என்பது ஆடுகளத்தின் விளிம்பு, அல்லது களத்தில் உள்ள பொருளின் (பெரும்பாலும் ஒரு கயிறு) விளிம்பைக் குறிக்கும். 2000 களின் முற்பகுதியில் இருந்து, தொழில்முறை போட்டிகளின் எல்லைகள் பெரும்பாலும் விளம்பரதார சின்னங்களின் இலச்சினைகளைக் கொண்ட கயிறாக உள்ளது.  

### நாலடி
எல்லையடியில் உள்ள கயிறின் விளிம்பைத் தொடுவதற்கு அல்லது செல்வதற்கு முன், பந்து குதித்துச் சென்றாலோ, அல்லது தரையில் உருண்டு சென்று கோட்டினைத் தாண்டினாலோ நாலடி ஓட்டங்கள் கொடுக்கப்படும்.  

ஒரு களத்தடுப்பாளர் பந்தைப் பிடித்து பந்துவீச்சாளரிடமோ அல்லது இலக்குக் கவனிப்பாளரிடம் பந்தினை எறியும் போது எதிர்ப் பக்கத்தில் களத்தடுப்பாளர்கள் பந்தினைப் பிடிக்கத் தவறி அது எல்லையடியினைத் தாண்டினாலும் அதற்கும் நாலடி ஓட்டங்கள் வழங்கப்படும். அதற்கு முன்னதாக மட்டையாளர் ஓடி எடுத்த ஓட்டங்களுடன் இந்த நாலடி ஓட்டங்களும் சேர்க்கப்படும். ஆனால் அந்த நாலடி ஓட்டங்களானது உதிரிகளாக கணக்கில் எடுத்துக்கொள்ளப்படும்.  

### ஆறடி ஓட்டம்
எல்லையடியில் உள்ள கயிறின் விளிம்பை தரையில் படாமல் தாண்டினால் ஆறடி ஓட்டங்கள் வழங்கப்படும்.  

1910 க்கு முன்னர், மைதானத்திற்கு வெளியே பந்து சென்றால் மட்டுமே ஆறடி வழங்கப்பட்டு வந்தது. எல்லையடினைத் தாண்டினால் ஐந்து ஓட்டங்கள் மட்டுமே வழங்கப்பட்டது.  

## சாதனைகள்

### ஆறடி
ஓர் ஆட்டப் பகுதியில் அதிக ஆரடி ஓட்டங்கள் எடுத்த வீரர் என்ம் சாதனையினை பாக்கித்தான் துடுப்பாட்ட அணியின் பன்முக வீரர் வாசிம் அக்ரம் படைத்தார். 1996 ஆம் ஆண்டில் அக்டோபர் மாதத்தில் சிம்பாப்வே துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் 12 ஆறடி ஓட்டங்கள் எடுத்து இந்தச் சாதனையினைப் படைத்தார்.  

ஓல்ட் டிராஃபோர்டில் ஆப்கானிஸ்தானுக்கு எதிராக 17 ஆறடிகளை எடுத்த இயான் மோர்கன், ஒருநாள் சர்வதேச<nowiki/>போட்டிகளில் அதிக ஆறடிகள் எடுத்தவர் எனும் சாதனையினை ஜூன் 18,2019 அன்று படைத்தார். பிரெண்டன் மெக்கல்லம் தற்போது தேர்வு போட்டிகளில் அதிக ஆறடிகள் (107) எடுத்தவர் என்ற சாதனையைப் படைத்துள்ளார். ஷாஹித் அப்ரிடி ஒருநாள் போட்டிகளில் அதிக ஆறடிகள் எடுத்தவர் சாதனையைப் படைத்துள்ளார் (398 போட்டிகளில் 351, 369 ஆட்டப்பகுதி).
# கல்யாணி பிரமோத் பாலகிருஷ்ணன்


**கல்யாணி பிரமோத் பாலகிருஷ்ணன்** (Kalyani Pramod Balakrishnan) தமிழ்நாட்டில் சென்னையைச் சேர்ந்த ஒரு இந்திய ஆடை வடிவமைப்பாளர் ஆவார். இவர் கிராம அபிவிருத்தி அமைச்சாகத்தின் மூலம் நெசவாளர்களுடன் பணியாற்றியுள்ளார். இவர் 2016இல் நாரி சக்தி விருதினைப் பெற்றார்.  

## ஆரம்ப கால வாழ்க்கை
இவர், தமிழகத்தின் தலைநகரான சென்னையில் வளர்ந்தார். இவர் தேசிய வடிவமைப்பு நிறுவனத்தில் ஆடை வடிவமைப்பைப் படித்தார். பின்னர் ஒரு ஆடைகள் விற்பனையகத்தைத் திறந்தார். 1995ஆம் ஆண்டில், இவர் 'அன்றாட வாழ்க்கையில் வாழுதல்' என்று அழைக்கப்படும் ஒரு குவளையை செய்தார். பின்னர் இது அயர்லாந்தில் ஒரு கண்காட்சியில் காட்சிக்கு வைக்கப்பட்டது.  

## தொழில்
பாலகிருஷ்ணன் ஆறு ஆண்டுகளில் தமிழகத்தின் பதின்மூன்று மாவட்டங்களைச் சேர்ந்த 19,500 நெசவாளர்களுடன் கிராம அபிவிருத்தி அமைச்சகத்தில் பணியாற்றினார். பின்னர் இவர் மதியிறுக்கம் அல்லது பெருமூளை வாதம் உள்ளவர்களுக்கு நெசவு கற்றுக்கொள்ள உதவத் தொடங்கினார். இவரது பணிக்கு அங்கீகாரம் அளித்து, 2016 ஆம் ஆண்டு நாரி சக்தி விருதினை இந்தியக் குடியரசுத் தலைவர் பிரணப் முகர்ஜியிடமிருந்து பெற்றார்.
# சிர்பூர் நினைவுச்சின்னங்களின் தொகுதி



**சிர்பூர் நினைவுச்சின்னங்களின் தொகுதி** (**Sirpur Group of Monuments**) தொல்லியல் களமும், இந்து, சைனம் மற்றும் பௌத்த சமயங்களின், கிபி 5 முதல் 12ஆம் நூற்றாண்டுக் காலத்திய நினைவுச் சின்னங்களைக் கொண்டது. இது சத்தீசுகர் மாநிலத்தின் மகாசமுந்து மாவட்டம், **சிர்பூர்** எனும் சிற்றூரில் உள்ளது. சிர்பூர் நினைவுச்சின்னங்களின் தொகுதி, சத்தீசுகர் மாநிலத் தலைநகரான ராய்ப்பூருக்கு கிழக்கே 78 கிலோ மீட்டர் தொலைவில், மகாநதி ஆற்றின் கரை அருகே உள்ளது.  

பண்டய சிர்பூர் நகரம், தெற்கு கோசல நாட்டை ஆண்ட சரபாபூரிய அரசகுலத்தவர்களின் தலைநகராக கிபி 5 முதல் 6-ஆம் நூற்றாண்டு முடியவும், பின்னர் சந்திர குல மன்னர்களின் தலைநகராக 9 முதல் 12ஆம் நூற்றாண்டு முடிய இருந்தது. தெற்கு கோசல நாட்டின் சிர்பூர் நகரம் கிபி 5 முதல் 12 முடிய இந்து, சமண மற்றும் பௌத்த சமயத்தவர்களின் புகழிடமாக விளங்கியது.
# துரை கி. சரவணன்

**துரை கி. சரவணன்** (*Durai K. Saravanan*) ஓர் இந்திய அரசியல்வாதியும் மற்றும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் புவனகிரி தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | புவனகிரி | திமுக | 60,554 | 31.92% |
| 2001 | சிதம்பரம் | திமுக | 54,647 | 52.70 |
# இல்சு கோக்லர்-ரோலெப்சன்


**இல்சு கோக்லர்-ரோல்ப்சன்** (Ilse Kohler-Rollefson) ஒரு ஜெர்மனி விஞ்ஞானி ஆவார். கால்நடை மேய்ப்பு, பாரம்பரிய விலங்குகள் நல மருத்துவம், ஒட்டகங்களை பராமரிப்பதில் பிரபலமானவர். ஒட்டகங்களை நம்பியிருப்பதால் அவர்களின் வாழ்க்கை முறை அச்சுறுத்தலுக்கு உள்ளான ரெய்கா இன மக்களைக் கண்டுபிடித்தார். மேலும் அவர்களுக்கு உதவ முடிவு செய்தார். இவரது இந்தப்பணிக்காக 2017ஆம் ஆண்டில் இந்தியாவில் பெண்களுக்காக வழங்கப்படும் மிக உயர்ந்த விருதான, நாரி சக்தி விருதும், 2018இல், ஜெர்மன் கூட்டாட்சி அரசாங்கத்தின் *பெடரல் கிராஸ் ஆஃப் மெரிட்* என்ற பட்டமும் வழங்கப்பட்டது.  

## வாழ்க்கை
இவர், தாவரவியல் பேராசிரியரான முனைவர் டைதார்ட் கோக்லர், பிரிஜிட் கோக்லர் ஆகியோரின் மகளாவர். இவர் ஜெர்மனியில் ஓபர்-ராம்ஸ்டாட் வெம்பாக்கில் குதிரைகள் மற்றும் அனைத்து வகையான பிற விலங்குகளுடன் வளர்ந்தார். விலங்குகள் மீதான அன்பின் காரணமாக, ஹன்னோவரில் உள்ள கால்நடை மருத்துவக் கல்லூரியில் கால்நடை மருத்துவம் பயின்றார், 1971 இல் பட்டம் பெற்றார். கால்நடை மருத்துவத்தில் அனுபவங்களைப் பெற்ற பின்னர், ஜோர்தானில் அகழ்வாராய்ச்சிகளில் பணிபுரியும் ஒரு தொல்பொருள் ஆய்வாளராக ஆனார். இதில் அயின்ன் கசலின் கற்கால தளம் உட்பட இவர் பணிபுரிந்துள்ளார்.  

ஜோர்தனில் இவர் ஒட்டகங்கள் மீதான தனது அன்பைக் கண்டுபிடித்தார். தொல்பொருள் பதிவில் நாடோடி வாழ்க்கை எவ்வாறு பிரதிபலிக்கிறது என்பதைப் புரிந்துகொள்ள ஒரு பெடோயின் குடும்பத்துடன் வாழ்ந்தார். வரலாற்றுக்கு முந்தைய காலத்தில் வளர்ப்பு செயல்முறை எவ்வாறு தொடர்ந்தது என்பதைப் புரிந்துகொள்ள இது இவருக்கு உதவியது. 1981இல் 'ஒட்டக வளர்ப்பு' என்றாத் தலைப்பில் தனது முனைவர் பட்ட ஆராய்ச்சியை முடித்தார். ஒட்டக சமூக-பொருளாதாரம் மற்றும் மேலாண்மை முறைகளைப் படிப்பதற்காக 1990/91 ஆம் ஆண்டில் இந்தியக் கல்விக்கான அமெரிக்க நிறுவனத்தில் கூட்டுறவுக்காக இந்தியா வந்தபோது இவர் கவனிக்கப்பட்டார். தனது ஆராய்ச்சியின் போது, ரெய்கா மக்களுடன் இவர் இணைந்து பணியாற்றினார். அவர்களின் வாழ்க்கை பாரம்பரியமாக ஒட்டகங்களைச் சுற்றி கட்டமைக்கப்பட்டுள்ளது. இருப்பினும், ரெய்கா இன மக்களால் ஒட்டகங்களை இனப்பெருக்கம் செய்ய முடியாது என்பதால், ஒட்டகங்கள் மறைந்து, பாரம்பரிய ஒட்டக கலாச்சாரம் இழக்கப்படுகிறது.  

## விருது
பெறும் இல்சு கோக்லர்-ரோல்ப்சன் ]]  
2002 ஆம் ஆண்டில் இவர் தனது பணிகளுக்காக ரோலக்ஸ் விருதைப் பெற்றார்.அப்போதைய இந்தியக் குடியரசுத் தலைவர் பிரணப் முகர்ஜி 2017 மார்ச் மாதம் அனைத்துலக பெண்கள் நாள் அன்று இவருக்கு மதிப்புமிக்க நாரி சக்தி விருது வழங்கினார்.  

## படைப்புகள்
- A Field Manual of Camel Diseases: traditional and modern health care for the dromedary (co-author in 2001)
- Camel Karma: Twenty Years Among India's Camel Nomads (2014)
# ஜானகிராமன்

** ஜானகிராமன்** (Janagiraman) ஓர் இந்திய அரசியல்வாதியும் மற்றும் தமிழக சட்டமன்ற உறுப்பினரும் ஆவார். 2011 ஆம் ஆண்டு தமிழக சட்டசபைக்கான தேர்தலில் வானூர் தொகுதியில் இருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2011 | வானூர் | அதிமுக | 88,834 | 55.99% |
# அனோயரா கதுன்


**அனோயரா கதுன்** (Anoyara Khatun) (பிறப்பு 1996கள்) இந்திய குழந்தைகளின் உரிமைகள் ஆர்வலராவார். 2017ஆம் ஆண்டில், தனது 21 வயதில், மேற்கு வங்காள மாநிலத்தில் குழந்தை கடத்தல் மற்றும் குழந்தை திருமணத்தை எதிர்த்துப் போராடியதற்காக இந்தியாவின் பெண்களுக்கு வழங்கப்படும் மிக உயர்ந்த விருதான நாரி சக்தி விருது இவருக்கு வழங்கப்பட்டது.  

## வாழ்க்கை
அனோயரா கதுன், மேற்கு வங்காளத்தின் கிராமப்புற வடக்கு 24 பர்கனா மாவட்டம், சந்தேஷ்காலி, சோட்டோ அஸ்காரா கிராமத்தில் ஒரு வறுமையான குடும்பத்தில் 1996இல் பிறந்தார். . சிறு வயதிலேயே தனது தந்தையை இழந்த இவர், பன்னிரண்டு வயதில் புதுதில்லிக்கு அழைத்துச் செல்லப்பட்டார். அங்கு இவர் வீட்டுப் பணியாளாராக ஒரு பணியில் செய்தார். வீட்டுப் பணியாளராக பணிபுரிந்த சில மாதங்களுக்குப் பிறகு, இவர் அங்கிருந்து தப்பித்து தனது கிராமத்திற்குத் திரும்பினார். தன்னைப்போலவே இருக்கும் குழந்தைகளின் நிலை பயங்கரமானது எனக் கண்டறிந்தார்.  

## பணிகள்
சிறு வயதிலேயே குழந்தைகள் பிரசவத்திற்கு தள்ளப்பட்டனர். சிலர் நகர எல்லைகளை மீறி வங்காளதேசம் வங்காளதேசத்துக்கும் கடத்தப்பட்டனர். சில குழந்தை திருமணத்திற்கு கட்டாயப்படுத்தப்பட்டனர். தன்னைச் சுற்றியுள்ள நிலைமையை மாற்றும் நோக்கத்துடன், இவர் 'தகாகியா சமூக நலச் சங்கம்' என்பதுடனும், *சேவ் தி சில்ட்ரன்* அமைப்புடனும் தொடர்பு கொண்டார். அங்கு இவர் குழந்தைகளின் உரிமைகள் என்ன என்பதைக் கற்றுக்கொண்டார். அதிக எண்ணிக்கையிலான மக்களைச் சென்றடைய, இவர் குழந்தைகளின் உரிமைகளில் தன்னம்பிக்கை கொண்ட குழுக்களை உருவாக்கும் செயல்முறையைத் தொடங்கினார். ஒரு குறுகிய காலத்திற்குள், கடத்தப்பட்ட 180 குழந்தைகளை அவர்களது குடும்பத்தினருடன் மீண்டும் இணைக்க அனோயாரா உதவினார். கிட்டத்தட்ட முப்பத்த்தாறு குழந்தைத் திருமணங்களை நிறுத்தினார். 85 குழந்தைகளை குழந்தைத் தொழிலாளர் ஆவதிலிருந்து மீட்டார். மேலும், 400 குழந்தைகளை மீண்டும் பள்ளிக்கு அழைத்துச் சென்றார்.  

## விருது
2016 பெறுநர்களுடன் பிரதமர் நரேந்திர மோதி உரையாடுகிறார். உடன் மேனகா காந்தி அனோயரா கதுன் வலது ஓரத்தில் காணலாம்]]  
2011இல், மேற்கு வங்காளத்தின் தற்போதைய முதலமைச்சர் மம்தா பானர்ஜி இவரை பாராட்டினார். 2012ஆம் ஆண்டில், சர்வதேச குழந்தைகள் அமைதி பரிசுக்கு பரிந்துரைக்கப்பட்ட மூன்று பேரில் ஒருவராக அனோயரா இருந்தார். குழந்தைகள் உரிமைகளை ஆதரிப்பவராக 2015 மற்றும் 2016 ஐக்கிய நாடுகள் பொதுச் சபையின் பொதுச் சபையில் பங்கேற்க அனோயரா கதுன் அழைக்கப்பட்டார்.
# ஏ. சி. வில்வநாதன்


**ஏ. சி. வில்வநாதன்** (*A. C. Vilwanathan*) இந்தியாவின் தமிழ்நாட்டைச் சேர்ந்த ஓர் அரசியல்வாதியாவார். இவருடைய தந்தையார் பெயர் செங்கல்வராயன் என்பதாகும். பத்தாம் வகுப்பு வரையில் படித்திருக்கும் இவரது தொழில் விவசாயமாகும்.  

தமிழகச் சட்டமன்ற உறுப்பினராக இவர் பணியாற்றினார். 2019 ஆம் ஆண்டு நடைபெற்ற இடைத்தேர்தலில் ஆம்பூர் தொகுதியில் இருந்து திராவிட முன்னேற்றக் கழக வேட்பாளராகப் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் ஆம்பூர் தொகுதியில் இருந்து திமுக சார்பில் சட்டமன்ற உறுப்பினரானார்.  

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| தமிழக சட்டமன்ற இடைத்தேர்தல்கள் 2019 | ஆம்பூர் | திமுக | 96, 445 | 55.93 |
| தமிழ்நாடு சட்டமன்றத் தேர்தல், 2021 | ஆம்பூர் | திமுக | 90,476 | 51.27 |
# அனட்டா சோனி

**அனட்டா சோனி** (Anatta Sonney) ஒரு இந்திய அறிவியலாளர் ஆவார். இந்தியாவில் பெண்களுக்காக வழங்கப்படும் மிக உயர்ந்த விருதான நாரி சக்தி விருது இவருக்கு வழங்கப்பட்டது. இந்த விருதை இவருக்கு 2016ஆம் ஆண்டில் இந்தியக் குடியரசுத் தலைவர் பிரணப் முகர்ஜி, பெங்களூரிலுள்ள இந்திய விண்வெளி ஆய்வு மையத்தைச் சேர்ந்த இரண்டு பெண் விஞ்ஞானிகளான, சுபா வாரியர், பி. கோதைநாயகி ஆகியோருடன் வழங்கினார்.  

சோனி இந்திய விண்வெளி ஆராய்ச்சி நிறுவனத்தில் (இஸ்ரோ) சந்திரயான்-1, மங்கல்யான் திட்டம், ஒரே நேரத்தில் 104 செயற்கைக்கோள்களை ஏவுவது உள்ளிட்ட பல வரலாற்று விண்வெளி பயணங்களில் பணியாற்றியுள்ளார். இவர் செயற்கைக்கோள்களுக்கான சுற்றுப்பாதை நிர்ணயிக்கும் முறையை வடிவமைத்து அபிவிருத்தி செய்தார். மேலும், பயணங்களை நிறைவேற்றுவதை உறுதிப்படுத்த உதவினார். செவ்வாய் ஆர்பிட்டர் திட்டத்துக்கு பங்களித்ததற்காக இவருக்கு, "சந்திரயான் -1 பேலோட் இன்ஸ்ட்ரூமென்ட்ஸ், சயின்ஸ் டேட்டா சென்டர் மற்றும் மிஷன் ஆபரேஷன்ஸ்" விருது வழங்கப்பட்டது.
# வசந்தம் க. கார்த்திகேயன்


**வசந்தம் க. கார்த்திகேயன்** (*Vasantham K. Karthikeyan*) என்பவர் இந்திய அரசியல்வாதியும் தமிழக சட்டமன்ற உறுப்பினரும் ஆவார். 2016ஆம் ஆண்டு நடைபெற்ற தமிழக சட்டசபைத் தேர்தலில் ரிஷிவந்தியம் தொகுதியிலிருந்து திராவிட முன்னேற்றக் கழக வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். இவர் 2020 ஆண்டு முதல் கள்ளக்குறிச்சி திமுக தெற்கு மாவட்ட செயலாளராகப் பணியாற்றி வருகிறார். விடியலை நோக்கி ஸ்டாலின் குரல் பிரச்சார பயணத்தில் திமுக இளைஞர் அணி செயலாளர் உதயநிதி ஸ்டாலின் அவர்கள் வசந்தம் கார்த்திகேயன் அவர்களின் ஏற்பாட்டைப் போல வேறு எந்த மாவட்டத்திலும் நான் பார்த்ததில்லை என்று பாராட்டினார் என்பது குறிப்பிடத்தக்கது.  

## சட்டமன்ற உறுப்பினராக
2021 தமிழகச் சட்டமன்றத்திற்கு நடைபெற்ற தேர்தலில், இவரை எதிர்த்து அனைத்திந்திய அண்ணா திராவிட முன்னேற்றக் கழகத்தின் சார்பில் வேட்பாளராக எஸ். கே. டி. சி. ஏ. சந்தோசு போட்டியிட்டார்.  

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | இரிஷிவந்தியம் | திமுக | 92,607 | 47.08 |
| 2021 | இரிஷிவந்தியம் | திமுக | 113,912 | 53.56 |

## கோவிட் 19
2020 ஆம் ஆண்டில் வசந்தம் கார்த்திகேயனின் முழு குடும்பமும் கொரோனா தீநுண்மியால் பாதிக்கப்பட்டது.
# சுபலேகா சுதாகர்


**சுபலேகா சுதாகர்** (பிறப்பு **சூரவாஜலா சுதாகர்** ; 19 நவம்பர் 1960) என்பவர் ஓர் இந்திய திரைப்பட, தொலைக்காட்சி நடிகராவார். இவர் குறிப்பாக தெலுங்கு மற்றும் தமிழ் மொழிகளில் நடித்துவருகிறார். இவர் வெற்றிகரமான தொலைக்காட்சித் தொடர்களான சித்தி, அண்ணி, கோலங்கள், தென்றல் போன்றவற்றில் நடித்துள்ளார். இவர் மமதல கோவிலா தொடரில் நடித்ததற்காக நந்தி விருதைப் பெற்றார். தென்றல் தொடரில் துளசியின் தந்தையும், ஊனமுற்றவருமான முத்துமாணிக்கமாக நடித்ததற்காக சிறந்த நடிகருக்கான விருதினைப் வென்றார்.  

## தொழில்
சுபலேகா சுதாகர் ஒரு சில தமிழ்த் திரைப்படங்கள் உட்பட 100க்கும் மேற்பட்ட படங்களில் நடித்துள்ளார். கே. விஸ்வநாத்தின் "சுபலேகா" படத்தில் அறிமுகமானார். இப்படத்தில் அறிமுகமானதால் இவருக்கு "சுபலேகா" சுதாகர் என்ற திரைப் பெயர் கிடைத்தது. இவர் நகைச்சுவை, துணை நடிகர் ஆகிய பாத்திரங்களுக்காக புகழ்பெற்றவர்.  

## தனிப்பட்ட வாழ்க்கை
இவர் 1989இல் திரைப்பட பின்னணி பாடகியான எஸ். பி. சைலஜாவை திருமணம் செய்து கொண்டார். இந்த இணையருக்கு சிறீகர் என்ற மகன் 1991இல் பிறந்தார்.  

## தொலைக்காட்சி
| 1997–1998 | மர்மதேசம் - இரகசியம் | அக்னிராசு | தமிழ் | சன் தொலைக்காட்சி |
| --- | --- | --- | --- | --- |
| 1998–1999 | மர்மதேசம் - இயந்திரப் பறவை | குமாரசாமி |  |  |
| 1999–2001 | சித்தி | கிருஷ்ணா / கண்ணன் |  |  |
| 1999 | இதி கத காது | தெலுங்கு | ஈ.டி.வி தெலுங்கு |  |
| 1999–2002 | அனந்தராமனின் திருமணம் | தமிழ் | சன் தொலைக்காட்சி |  |
| 2000-2001 | மர்மதேசம் - எதுவும் நடக்கும் | இரங்காச்சாரி | தமிழ் | ராஜ் தொலைக்காட்சி |
| 2001-2003 | அன்னை | இராமநாதன் | தமிழ் | ஜெயா தொலைக்காட்சி |
| 2002-2003 | பெண் | தமிழ் | சன் தொலைக்காட்சி |  |
| 2002–2004 | அலை ஓசை | தமிழ் | சன் தொலைக்காட்சி |  |
| 2002–2005 | அம்மாயி காப்புரம் | தெலுங்கு | ஜெமினி தொலைக்காட்சி |  |
| 2003–2006 | கோலங்கள் | நாராயணன் | தமிழ் | சன் தொலைக்காட்சி |
| 2006 | பெண் | முத்துக்குமார் | சன் தொலைக்காட்சி |  |
| 2006 | இராஜராஜேஸ்வரி | அய்யா |  |  |
| 2006-2007 | அஞ்சலி | சுந்தரம் | சன் தொலைக்காட்சி |  |
| 2008 | சிம்ரன் திரை | ஜெயா தொலைக்காட்சி |  |  |
| 2008–2009 | ஆனந்தம் விளையாடும் வீடு | கலைஞர் தொலைக்காட்சி |  |  |
| 2009–2015 | தென்றல் | முத்துமாணிக்கம் | சன் தொலைக்காட்சி |  |
| 2009–2011 | மாதவி | கிருஷ்ணமூர்த்தி |  |  |
| 2009–2010 | பவானி | கலைஞர் தொலைக்காட்சி |  |  |
| 2012–2014 | இளவரசி | மோகன் சர்மா | சன் தொலைக்காட்சி |  |
| மமதல கோவிலா | தெலுங்கு | ஜெமினி தொலைக்காட்சி |  |  |
| 2011–2013 | மனசு மமதா | கோட்டீஸ்வர ராவ் | தெலுங்கு | ஈ.டி.வி. தெலுங்கு |
| 2012 | அனுபந்தாலு | தெலுங்கு | ஜெமினி தொலைக்காட்சி |  |
| 2013–2014 | மாமியார் தேவை | தமிழ் | ஜீ தமிழ் |  |
| 2015–2017 | நந்தினி விசஸ் நந்தினி | தெலுங்கு | ஈ.டி.வி. பிளஸ் |  |
| 2015–2019 | பிரியமானவள் | கிருஷ்ணன் | தமிழ் | சன் தொலைக்காட்சி |
| 2019 | கண்ணுலு மூசினா நீவே | கைலாசனந்தா செட்டி | தெலுங்கு | ஸ்டார் மா |
| 2020 | சிட்டி தல்லி | போஸ்ட்மாஸ்டர் | ஸ்டார் மா |  |
| 2020–தற்போது | அம்மா | சூர்யநாராயணா | ஈ.டி.வி | } |

## நடித்த திரைப்படங்கள்

### தமிழ்
- துணை (1982)
- டூயட் (1994)
- குருதிபுனல் (1995)
- நேசம் (1997)
- ரட்சகன் (1997)
- பிரியமான தோழி (2003)
- அயன் (2009)
- மரியாதை (2009)

### இந்தி
- ரத்தசரித்திரம் (2010)
# அனுஜா பாட்டீல்



**அனுஜா பாட்டீல்** (Anuja Patil பிறப்பு 28 ஜூன் 1992) இந்திய மகளிர் துடுப்பாட்ட அணி வீராங்கனை ஆவார். மகளிர் பன்னாட்டு இருபது20 போட்டியில் தேசிய அணிக்காகவும் உள்ளூர்ப் போட்டிகளில் மகாராட்டிர மாநிலத் துடுப்பாட்ட அணிக்காகவும் விளையாடி வருகிறார்.  

## துடுப்பாட்ட வாழ்க்கை
செப்டம்பர் 29,2012 இல் காலி பன்னாட்டு அரங்கத்தில் இங்கிலாந்து மகளிர் துடுப்பாட்ட அணிக்கு எதிரான போட்டியில் இவர் பன்னாட்டு மகளிர் இருபது20 துடுப்பாட்டத் தொடரில் இவர் அறிமுகமானார். இவர் மகாராஷ்டிரா மாநிலம் சார்பாக விளையாடுகிறார்.  

அக்டோபர் 2018 இல், மேற்கிந்தியத் தீவுகளில் நடைபெற்ற 2018 ஐசிசி மகளிர் உலக இருபதுக்கு -20 போட்டிக்கான இந்திய அணியில் இடம் பெற்றார். நவம்பர் 2019 இல், மேற்கிந்தியத் தீவுகளுக்கு எதிரான தொடரின் போது, இவர் தனது 50 வது மகளிர் பன்னாட்டு இருபது20 போட்டியில் விளையாடினார்.  

## இவற்றையும் காண்க
- இந்திய மகளிர் துடுப்பாட்டஅணி
- இந்தியாவில் துடுப்பாட்டக் கட்டுப்பாட்டு வாரியம்
# அ. பிரபு

**அ . பிரபு** (*A. Prabhu*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் கள்ளக்குறிச்சி தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | கள்ளக்குறிச்சி | அதிமுக | 90, 108 | 42.76% |
# வளையயெக்சேன் தயோல்


**வளையயெக்சேன் தயோல்** (*Cyclohexanethiol*) என்பது C<sub>6</sub>H<sub>11</sub>SH என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும். தயோல் வகை சேர்மமான இது நிறமற்றதாகவும் கடுமையான நெடியுடைய சேர்ம்மாகவும் காணப்படுகிறது. பொதுவாக சைக்ளோயெக்சேன் தயோல் என்ற பெயரால் அழைக்கப்படுகிறது.  
## தயாரிப்பு
கார்பனிருசல்பைடை கந்தகத்தின் மூலமாகப் பயன்படுத்தி வளையயெக்சேனை ஓர் இயங்கு உறுப்பு வினையின் மூலம் வினைப்படுத்தி முதன்முதலில் வளையயெக்சேன் தயோல் தயாரிக்கப்பட்டது.  
ஓர் உலோக சல்பைடு வினையூக்கியின் மீது ஐதரசன் சல்பைடு முன்னிலையில் வளையயெக்சனோனை ஐதரசனேற்றம் செய்து தொழில் முறையாக வளையயெக்சேன் தயோல் தயாரிக்கப்படுகிறது.  
:C<sub>6</sub>H<sub>10</sub>O + H<sub>2</sub>S + H<sub>2</sub> → C<sub>6</sub>H<sub>11</sub>SH + H<sub>2</sub>O  
நிக்கல் சல்பைடு முன்னிலையில் வளைய்யெக்சீனுடன் ஐதரசன் சல்பைடை சேர்த்து வினைபுரியச் செய்தும் இதை தயாரிக்கிறார்கள்.  
## பாதுகாப்பு
சுண்டெலிக்குள் ஊசி மூலமாகச் செலுத்தப்பட்டால் வளையயெக்சேன் தயோலினுடைய உயிர் கொல்லும் அளவு கிலோகிராமுக்கு 316 மில்லி கிராம் உள்ளதாக அமெரிக்க சுகாதார, கல்வி மற்றும் நல்வாழ்வுத்துறை மதிப்பீடு செய்துள்ளது.
# அம்ருதா பாட்டீல்


**அம்ருதா பாட்டீல்** (Amruta Patil) (பிறப்பு 1979 ஏப்ரல் 19) இந்திய கிராஃபிக் புதின எழுத்தாளரும், ஓவியருமாவார்.  

## தொழில்
1979 இல் பிறந்த அம்ருதா தனது குழந்தைப் பருவத்தை கோவாவில் கழித்தார். இவர் கோவா கலைக் கல்லூரியில் (1999) நுண்கலையில் இளங்கலைப் பட்டமும், மாசச்சூசெட்ஸ்ஸின் டஃப்ட்ஸ் பல்கலைக்கழகத்தின் பாஸ்டனில் உள்ள நுண்கலை அருங்காட்சியக பள்ளியில் (2004) நுண்கலையில் முதுகலைப் பட்டமும் பெற்றார். 1999-2000 ஆம் ஆண்டில் *எண்டர்பிரைஸ் நெக்ஸஸ்* என்ற நிறுவனத்தில் (மும்பை) நகல் எழுத்தாளராக பணியாற்றினார். **மைண்ட்ஃபீல்ட்ஸ்** (2007-2012) என்ற காலாண்டு இதழின் இணை நிறுவனராகவும், ஆசிரியராகவும் இருந்தார். 2009ஆம் ஆண்டில் இவருக்கு டெட் கூட்டாளர் என்ற கௌவரவம் வழங்கபட்டது.  

## படைப்புகள்
இவரது *காரி* என்ற முதல் கிராஃபிக் புதினம் இந்தியாவின் *ஹார்பர்காலின்ஸ்* என்ற புத்தக வெளியீட்டு நிறுவனத்தின் வி.கே. கார்த்திகா என்பவரால் வெளியிடப்பட்டது. பாலியல், நட்பு, இறப்பு ஆகிய கருப்பொருள்களை இந்நூல் ஆராய்ந்தது. மேலும், இவரை இந்தியாவின் முதல் பெண் கிராஃபிக் புதின ஆசிரியராக அங்கீகரித்தது.  

இவரின் அடுத்தடுத்த இரண்டு கிராஃபிக் நூல்கள் *ஆதி பர்வா:* சுர்னிங் ஆஃப் தி ஓஷன் மற்றும் *சாப்டிக்: பிளட் அண்ட் ஃப்ளவர்ஸ்* பர்வா டியோலஜியை உருவாக்குகின்றன. இது மகாபாரதத்தின் கதைகளை முறையே கங்கை மற்றும் அசுவத்தாமனின் பார்வையில் இருந்து விவரிக்கிறது.  

புராணவியலாளர் தேவதூத் பட்டானாய்க் உடனான இவரது கூட்டுத் திட்டம் - ஒரு கிராஃபிக் புதினம், *ஆரண்யகா: புக் ஆஃப் தி ஃபாரஸ்ட்* - வெஸ்ட்லேண்ட் புத்தக நிறுவனத்தால் அக்டோபர் 2019 இல் வெளியிடப்பட்டது.  

## கௌரவங்கள்

இவரது படைப்பு பிரெஞ்சிலும், இத்தாலியிலும் மொழிபெயர்க்கப்பட்டுள்ளது.  

இவர் 2017 இல் ஜெய்ப்பூர் இலக்கிய விழாவில் பேச்சாளராக இருந்தார்.  

2017 மார்ச் மாதம் அனைத்துலக பெண்கள் நாள் அன்று இந்தியாவின் அப்போதைய குடியரசுத் தலைவர் பிரணப் முகர்ஜி நாரி சக்தி விருதினை இவருக்கு வழங்கினார்.
# சோதனை விலங்கியல் ஆய்விதழ்


***சோதனை விலங்கியல் ஆய்விதழ்*** (*Journal of Experimental Zoology*) என்பது சக மதிப்பாய்வு செய்யப்படும் அறிவியல் ஆய்விதழ் ஆகும். இந்த விலங்கியல் ஆய்விதழானது 1904இல் நிறுவப்பட்டது. 2003ஆம் ஆண்டில், இந்த ஆய்விதழ், ***சோதனை விலங்கியல் ஆய்விதழ் பகுதி A: சுற்றுச்சூழல் மரபியல் மற்றும் உடலியல்*** என வெளிவந்தது. இதன் தற்போதைய தொகுப்பாசிரியர்கள் டேவிட் க்ரூஸ் மற்றும் ராண்டி நெல்சன் ஆகியோராவார். ***சோதனை விலங்கியல் ஆய்விதழ் பகுதி B: மூலக்கூறு மற்றும் மேம்பாட்டுப் பரிணாமம்*** ஆகும். இந்த வெளியீட்டின் தற்போதைய தொகுப்பாசிரியர் எஹாப் அபுஹீஃப் ஆவார். இந்த இரண்டு பகுதிகளும் தற்போது பிளாக்வெல் பதிப்பகம் வெளியிடுகிறது. முதலில், பகுதி Aயின் தற்போதைய தலைப்பு, சுற்றுச்சூழல் மரபியல் மற்றும் உடலியல் என மாறும் வரை (2007), ஒப்பீட்டுப் பரிசோதனை உயிரியல் என்று அழைக்கப்பட்டது. பகுதி B, மூலக்கூறு மற்றும் மேம்பாட்டுப் பரிணாமம் எனப் பெயரிடப்பட்டது.
# பனையூர் பாபு



**பனையூர் பாபு** (பிறப்பு: 1977 மே 1) ஓர் இந்திய சமூக ஆர்வலர் மற்றும் அரசியல்வாதி. 2021 ஆம் ஆண்டு நடைபெற்ற தேர்தலில் இவர் தி.மு.க. தலைமையிலான கூட்டணியில் விசிக சார்பில் செய்யூர் தொகுதியில் போட்டியிட்டு தமிழக சட்டமன்றத்துக்கு ,தேர்ந்தெடுக்கப்பட்டார்.  

2004-ல் விடுதலை சிறுத்தைகள் கட்சியில் தன்னை இணைத்துக்கொண்டு மாநில இளஞ்சிறுத்தை எழுச்சி பாசறை செயலாளரானார், தொடர்ந்து 2016-ல் வெளிச்சம் தொலைக்காட்சியை ஆரம்பித்து விசிகவின் மாநில ஊடகப்பிரிவின் முதன்மைச்செயலாளரானார்.  

## தேர்தல் செயல்பாடு
### 2021
# கே. செல்வபாரதி


**கு. செல்வ பாரதி** (*K. Selva Bharathy*) என்பவர் ஒரு இந்திய தமிழ்த் திரைப்பட இயக்குநரும், உரையாடல் எழுத்தாளருமாவார். இவர் விஜய் , ரம்பா, தேவயானி ஆகியோர் நடித்த *நினைத்தேன் வந்தாய்* (1998) படத்தின் மூலம் இயக்குநராக அறிமுகமானார். இப்படம் தெலுங்குத் திரைப்படமான *பெல்லி சந்தடி* (1996) படத்தின் மறு ஆக்கம் ஆகும். இவர் முன்னதாக மணிவண்ணனிடம் உதவியாளராக இருந்தார்.  

## திரைப்படவியல்

; இயக்குநர்  

| இயக்குநர் | எழுத்தாளர் |  |  |
| --- | --- | --- | --- |
| 1995 | *முறை மாமன்* | தமிழ் | உரையாடல் மட்டும் |
| 1995 | *முறை மாப்பிள்ளை* | தமிழ் | உரையாடல் மட்டும் |
| 1996 | *உள்ளத்தை அள்ளித்தா* | தமிழ் | உரையாடல் மட்டும் |
| 1996 | *மேட்டுக்குடி* | தமிழ் | உரையாடல் மட்டும் |
| 1997 | *ஜானகிராமன்* | தமிழ் |  |
| 1997 | *வி.ஐ.பி* | தமிழ் | உரையாடல் மட்டும் |
| 1997 | *அட்ராசக்கை அட்ராசக்கை* | தமிழ் | உரையாடல் மட்டும் |
| 1998 | *மூவேந்தர்* | தமிழ் | கதை-உரையாடல் மட்டும் |
| 1998 | *நினைத்தேன் வந்தாய்* | தமிழ் |  |
| 1999 | *ஹலோ* | தமிழ் |  |
| 1999 | *அழகர்சாமி* | தமிழ் | உரையாடல் மட்டும் |
| 2000 | *பிரியமானவளே* | தமிழ் |  |
| 2002 | *விவரமான ஆளு* | தமிழ் |  |
| 2003 | *வசீகரா* | தமிழ் |  |
| 2005 | *தகதிமிதா* | தமிழ் | கதை-உரையாடல் மட்டும் |
| 2005 | *அன்பே வா* | தமிழ் |  |
| 2007 | *பசுபதி மே / பா. ராசக்காபாளையம்* | தமிழ் |  |
| 2008 | *வம்புச்சண்ட* | தமிழ் | கதை-உரையாடல் மட்டும் |
| 2012 | *முரட்டு காளை* | தமிழ் |  |
| 2013 | *காதலைத் தவிர வேறொன்றும் இல்லை* | தமிழ் |  |
| 2019 | *வந்தா ராஜாவாதான் வருவேன்* | தமிழ் | உரையாடல் மட்டும் |

; நடிகர்  

| 2010 | *மாஸ்கோவின் காவிரி* | சமந்தாவின் தந்தை |
| --- | --- | --- |

; பாடலாசிரியர்  

| 2005 | *அன்பே வா* | "அலேக், அலேக்", "நான் உன்னை", "பிடிகவில்லைடா" | டி. இம்மான் |
| --- | --- | --- | --- |
| 2005 | *தகதிமிதா* | "இது கல்லூரியல்ல" | டி. இம்மான் |
| 2007 | *பசுபதி மே / பா ரசக்கப்பாளையம்* | அனைத்து பாடல்களும் | தேவா |
| 2012 | *முரட்டுக் காளை* | அனைத்து பாடல்களும் | ஸ்ரீகாந்த் தேவா |
| 2013 | *கதலை தவிர வேரொன்றும் இல்லை* | அனைத்து பாடல்களும் | ஸ்ரீகாந்த் தேவா |
# அங்கீதா


**அங்கீதா** (*Ankitha*) என்பவர் ஒரு இந்திய நடிகை ஆவார். இவர் முதன்மையாக தெலுங்குத் திரைப்படங்களில் சில தமிழ் மற்றும் கன்னட படங்களில் பணியாற்றியுள்ளார்.  

## தனிப்பட்ட வாழ்க்கை
2016 மார்ச்சில், அங்கிதா மும்பையைச் சேர்ந்தவரும், தற்போது நியூ ஜெர்சியில் உள்ளவரும், சிட்டி வங்கியைச் சேர்ந்த விஷால் ஜக்தாப் என்பவரை திருமணம் செய்துகொண்டார்.  

## தொழில்
1980 களில் இந்தியாவில் தேசிய தொலைக்காட்சியில் *ரஸ்னா* இனிப்பு பான விளம்பரப் படத்தில் குழந்தை நடிகராக அங்கீதா அறிமுகமானார். மேலும் குழந்தை நட்சத்திரமாக "ரஸ்னா பேபி" என்று அழைக்கப்பட்டார். ஜூனியர் என்டிஆர் நடித்த *சிம்மாஹாத்ரி* படத்தில் நடித்தபிறகு இவரது நடிப்பு வாழ்வில் முன்னேற்றம் ஏற்பட்டது. 2005 ஆம் ஆண்டில் இவர் தமிழ்த் திரைப்படங்களில் தோன்றினார். சுந்தர் சி., இயக்கி பிரசாந்த் நடித்த *லண்டன்*, அதன்பிறகு புதுமுகம் யுவகிருஷ்ணாவுடன் *தகதிமிதா* போன்ற படங்களில் நடித்தார்.  

## திரைப்படவியல்
| ஆண்டு | படம் | பாத்திரம் | மொழி | குறிப்பு |
| --- | --- | --- | --- | --- |
| 2002 | *லஹிரி லஹிரி லஹிரிலோ* | பிரியா | தெலுங்கு |  |
| *தனலட்சுமி ஐ லவ் யூ* | தனலட்சுமி |  |  |  |
| *பிரேமலோ பவானி கல்யாண்* | பார்வதி |  |  |  |
| 2003 | *சிறீராம்* | கன்னடம் |  |  |
| *சிம்மாஹாத்ரி* | கஸ்தூரி | தெலுங்கு |  |  |
| 2004 | *அந்தரு தொங்கலே தொரிகிதே* | உசா |  |  |
| *விஜயவாடா வர்மா* | வெங்கடலட்சுமி |  |  |  |
| 2005 | *மனசு மாட்ட வினாடு* | அனு |  |  |
| *லண்டன்* | அஞ்சலி | தமிழ் |  |  |
| *தகதிமிதா* | காயத்திரி |  |  |  |
| 2006 | *ராராஜு* | தெலுங்கு |  |  |
| *கடர்னாக்* | சிறப்புத் தோற்றம் |  |  |  |
| *சீதாராமுடு* | அஞ்சலி |  |  |  |
| 2007 | *திரு ரங்கா* | சிறீ | தமிழ் |  |
| *ஜுலாய்* | சுருதி | தெலுங்கு |  |  |
| *நவ வசந்தம்* | பிரியா |  |  |  |
| *அனுசுயா* |  |  |  |  |
| 2008 | *ராஜா ராஜா* | சர்வானி |  |  |
| 2009 | *சுனாமி 7x* |  |  |  |
| *போலிஸ் அதிகாரி* | } |  |  |  |
# திருப்பூணித்துறை கதகளி கேந்திர பெண்கள் குழு

திருப்பூணித்துறை<nowiki/>யில் உருவாக்கப்பட்டது. இது 1962ஆம் ஆண்டில் திரிச்சூரில் 1968 வரை மட்டுமே நீடித்திருந்த 'நாதநிகேதன்' என்ற அமைப்பால் உருவாக்கப்பட்ட முதல் பெண்கள் குழு அல்ல. இக்குழுவில் ஈடுபட்ட பெண்கள் மற்ற நடன வடிவங்களைக் கற்றுக்கொள்வதையேக் கருத்தில் கொண்டனர். கதகளியை கற்பது என்பது மிகவும் கடினம் என்று இவர்கள் நம்பினர். சவறை பாருகுட்டி அம்மா செய்ததைப் போல இவர்கள் ஆண் நடனக் கலைஞர்களுடன் இணைந்து தோன்றியிருக்கலாம். ஆனால் இவர்கள் கிசுகிசுக்களுக்கும் குடிபோதையில் ஆண்களின் சீண்டல்களுக்கும் அஞ்சினர். எனவே இவர்கள் பெண்கள் மட்டுமே இருக்கும் ஒரு குழுவை உருவாக்க விரும்பினர். மிகவும் புகழ்பெற்ற கதகளி கலைஞர்களில் ஒருவரான கலாமண்டலம் கிருட்டிணன் நாயர் உள்ளிட்ட முன்னணி நிபுணர்களால் இவர்களுக்கு பயிற்சி அளிக்கப்பட்டது. ஒரு குழு எட்டு மாதங்கள் கதகளியை படித்தது.  

"பெண்களுக்கான அதிகாரம் அளிக்கும்" இவர்களின் "விதிவிலக்கான" இப்பணிகளுக்காக இந்திய அரசாங்கத்தால் நாரி சக்தி விருது வழங்கி அங்கீகரிக்கப்பட்டது. 2017ஆம் ஆண்டு அனைத்துலக பெண்கள் நாள் அன்று புது தில்லியில் அப்போதைய இந்தியக் குடியரசுத் தலைவர் பிரணப் முகர்ஜியிடமிருந்து இவர்களின் ஒரு பிரதிநிதி இந்த விருதைப் பெற்றார்.
# வார்ப்புரு:Infobox bibliographic database/doc



can be used to display details about bibliographic databases and similar publications as a -side infobox. It can be stacked with other infoboxes.  

## Usage
<pre>  

</pre>  

## Parameters
All parameters are optional.  

; child: Set to "yes" to embed this template in another infobox (see Template:Infobox#Embedding for more info).  
; title: Name of the database. If omitted, the page title will be used.  
; image: Optional database logo  
; caption: Optional caption for the database logo  
; producer: Individual, group, or company that creates and updates the database  
; country: The country that the database *producer* is primarily associated with.  
; history: Dates that the database existed (i.e. 1997 - present)  
; languages: Languages the database interface is available in.  
; providers: Individuals, groups, or companies that provide/sell access to the database  
; cost: The cost for access to the database (i.e. Free / Subscription / Subscription with limited preview)  
; disciplines: Academic disciplines covered  
; depth: The depth of each record (i.e. Index / Index & abstract / Index, abstract & full-text / Index & citation indexing / etc.)  
; formats: Formats indexed (i.e. Books / Journal, trade & magazine articles / Newspaper articles / etc.)  
; temporal: Dates that the database covers (i.e. 1900 - present)  
; geospatial: Geospatial area that the database covers (i.e. North America / Europe / Egypt / etc.)  
; number: Number of records in the database  
; updates: How often the database is updated (i.e. Weekly / Monthly / Quarterly / etc.)  
; p_title: Title of the database's print edition  
; p_dates: Dates of the database's print edition  
; ISSN: ISSN of the database's print edition  
; website: Database's Web page  
; titles: Web page with the list of the database's titles  

## Microformat

## TemplateData

<templatedata>  
{  
"params": {  
"child": {},  
"title": {},  
"image": {},  
"imagesize": {},  
"alt": {},  
"caption": {},  
"producer": {},  
"country": {},  
"history": {},  
"languages": {},  
"providers": {},  
"cost": {},  
"disciplines": {},  
"depth": {},  
"formats": {},  
"temporal": {},  
"geospatial": {},  
"number": {},  
"updates": {},  
"p_title": {},  
"p_dates": {},  
"ISSN": {},  
"website": {  
"aliases": [  
"web"  
]  
},  
"titles": {}  
},  
"description": "Infobox for bibliographic databases"  
}  
</templatedata>  

## Redirects
-
# Module:Documentation/styles.css

/* */  
.documentation,  
.documentation-metadata {  
: solid var( ---color-base, #a2a9b1 );  
background-color: #ecfcf4;  
clear: both;  
}  

.documentation {  
margin: 1em 0 0 0;  
padding: 1em;  
}  

.documentation-metadata {  
margin: 0.2em 0; /* same margin - as .documentation */  
font-style: italic;  
padding: 0.4em 1em; /* same padding - as .documentation */  
}  

.documentation-startbox {  
padding-bottom: ;  
-bottom: solid var( ---color-base, #a2a9b1 );  
margin-bottom: 1ex;  
}  

.documentation-heading {  
font-weight: bold;  
font-size: 125%;  
}  

.documentation-clear { /* Don't want things to stick out where they shouldn't. */  
clear: both;  
}  

.documentation-toolbar {  
font-style: normal;  
font-size: 85%;  
}  

@media screen {  
html.skin-theme-clientpref-night .documentation,  
html.skin-theme-clientpref-night .documentation-metadata {  
background-color: #0b1e1c;  
}  
}  

@media screen and ( prefers-color-scheme: dark ) {  
html.skin-theme-clientpref-os .documentation,  
html.skin-theme-clientpref-os .documentation-metadata {  
background-color: #0b1e1c;  
}  
}
# Module:Navbar/configuration

return {  
['templatestyles'] = 'Module:Navbar/styles.css',  
['hlist_templatestyles'] = 'Hlist/styles.css',  
['box_text'] = 'இந்தப் பெட்டி: ', -- default text box when not plain or mini  
['title_namespace'] = 'வார்ப்புரு', -- namespace to default to for title  
['invalid_title'] = 'Invalid title ',  
['classes'] = { -- set a line to nil if you don't want it  
['navbar'] = 'navbar',  
['plainlinks'] = 'plainlinks', -- plainlinks  
['horizontal_list'] = 'hlist', -- horizontal list class  
['mini'] = 'navbar-mini', -- class indicating small links in the navbar  
['this_box'] = 'navbar-boxtext',  
['brackets'] = 'navbar-brackets',  
-- 'collapsible' is the key for a class to indicate the navbar is  
-- setting up the collapsible element in addition to the normal  
-- navbar.  
['collapsible'] = 'navbar-collapse',  
['collapsible_title_mini'] = 'navbar-ct-mini',  
['collapsible_title_full'] = 'navbar-ct-full'  
}  
}